Hicran xanım, belə bir deyim var ki, “Tarix yalnız dahi şəxsiyyətlərin müdrik və uzaqgörən əməlləri sayəsində nəsillərin yaddaşına həkk olunur”. Bu baxımdan Ümummilli Lider Heydər Əliyevin şəxsiyyətini necə şərh edərdiniz?\nƏlbəttə ki, əgər biz hər hansı bir ölkənin keçdiyi yola nəzər salsaq görərik ki, hər bir dövlətin inkişafında, güclənməsində, tanınmasında, xalqın taleyində həlledici rol oynamasında əsas və mühüm məsuliyyət dövlət başçısının üzərinə düşür. Azərbaycanın müstəqilliyini əldə etməsi, qüvvətlənməsi, dünya dövlətləri arasında seçilməsi də məhz Ümummilli Lider Heydər Əliyevin uzaqgörən siyasəti nəticəsində mümkün olmuşdur. Ulu Öndər Azərbaycan xalqının yaddaşında həm böyük siyasətçi, həm dahi tarixi şəxsiyyət, həm də təcrübəli bir dövlət başçısı kimi qalmışdır. Heydər Əliyev millətinin tarixində dərin iz qoymuş, onun keçmişini yaşatmış və gələcəyini müəyyən etmiş şəxsiyyət olmuşdur. Ulu Öndər dövlətçiliyimizin daha da möhkəmləndirilməsi və tarixi ənənələrinin bərpası, ölkədə demokratiyanın bərqərar olunması istiqamətində əhəmiyyətli və misilsiz işlər görmüşdür. O, zəngin və mənalı həyatı boyu həmişə xalqını düşünmüş, qarşılaşdıqları çətinliklərdən xilas etmək üçün böyük fədakarlıqlar göstərmişdir. Dahi şəxsiyyət müstəqil Azərbaycanın memarı kimi ən uca missiyanı gerçəkləşdirərək bu şanlı tarixi öz əlləri ilə yazmışdır. "Heç kəsin şübhəsi olmasın ki, ömrümün bundan sonrakı hissəsini harada olursa-olsun, yalnız və yalnız Azərbaycan Respublikasının müstəqil dövlət kimi inkişaf etməsinə həsr edəcəyəm" deyən Heydər Əliyevin ömür yolu Vətənə xidmətin parlaq nümunəsinə çevrilib. Vətənimizin, xalqımızın taleyində ötən əsrin 70-ci illərindən XXI əsrin əvvəllərinədək taleyüklü bir dövrdə öz adını əməlləri, cəsarətli addımları və milli təfəkkürü ilə Azərbaycan tarixinə, Azərbaycan ictimai-siyasi fikir tarixinə həkk etmiş Heydər Əliyevin çox şaxəli fəaliyyəti gənc nəsil üçün parlaq və əvəzolunmaz bir örnəkdir.\nO həm sovet dövründə, həm də müstəqillik dövründə Azərbaycana rəhbərlik edib. Sizin fikrinizcə, hər iki dövrdə Ulu Öndərin fəaliyyətinin oxşar və fərqli cəhətləri var idimi?\nBilirsiniz, əgər biz məsələyə ümumi Azərbaycançılıq məfkurəsindən baxsaq, deyə bilərik ki, hər iki dövrdə onun bir amalı olub, Azərbaycanı güclü dövlət etmək, insanların rifahını yaxşılaşdırmaq, milli-mənəvi, tarixi dəyərləri yaşatmaq idi. İctimai-siyasi nöqteyi-nəzərdən təhlil arasaq, əlbəttə ki, yaranmış vəziyyət fərqli yanaşma tələb edirdi. Ancaq bütövlükdə biz bunu bütöv bir proses kimi izah edə bilərik. Çünki o dövrdə güclü fundament qoyulmasaydı, bu gün bir çox uğurlara nail olmazdıq. Ümumiyyətlə, sovetlər dönəmində Onun Azərbaycana rəhbərlik etdiyi dövr tariximizə əzəmətli sıçrayış və yeniləşmə illəri kimi daxil olub. Məhz Onun müdrikliyi, qətiyyəti, təşkilatçılığı sayəsində iqtisadi böhran şəraitində olan respublika ən qısa vaxtda sürətli sosial-iqtisadi yüksəliş mərhələsinə daxil ola bildi. Azərbaycan cəmi bir neçə il ərzində ən geridə qalan respublikadan ən qabaqcıl respublikaya çevrildi, sənayesi inkişaf etdirildi, güclü aqrar-sənaye kompleksi formalaşdı. Azərbaycanın iqtisadi inkişafı xalqın özünəinamını artırdı, milli özünüdərk hissi gücləndi, mənəvi tərəqqi sürətləndi. Elmin, mədəniyyətin, təhsilin inkişafında böyük nailiyyətlər əldə edildi. Bakının milli siması formalaşdırıldı, bütün sahələrdə, o cümlədən idarəçilikdə, mədəniyyətdə milli kadrlar yetişdirildi, milli ruhun yüksəlişi təmin edildi. Bu, əslində Azərbaycanın intibah dövrü idi və o zaman yaradılan bünövrə ölkənin gələcək taleyində müstəsna rol oynadı. 60-cı illərədək Azərbaycan aqrar ölkəsi kimi tanınırdı. Onun əsas sənaye mənbəyi neft idi. Lakin məhz Heydər Əliyev hakimiyyətinin ilk illərindən qəti addımlar atmaqla respublikaya olan bu münasibəti dəyişməyə nail oldu. Belə ki, qısa müddət ərzində həm yüngül, həm də ağır sənaye inkişaf etdi, bir sıra zavod və fabriklər istifadəyə verildi. Yaradılmış yeni iş yerləri əsasında insanların rifah halı daha da yaxşılaşdı. Heydər Əliyev o illərdə respublikanı nəhəng tikinti meydançasına çevirmək, irimiqyaslı obyektlərin, strateji əhəmiyyətli sənaye müəssisələrinin inşasına xüsusi əhəmiyyət verməklə yanaşı, bir sıra yeni təhsil ocaqları, o cümlədən Cəmşid Naxçıvanski adına hərbi məktəbi yaratmışdı. Bu hadisə azərbaycanlıların döyüş ruhunun inkişaf etdirilməsində mühüm rol oynamışdır. Ordu quruculuğunda bu məktəbin rolu böyükdür. Respublikamız müstəqillik əldə etdikdən sonra hərbi liseyin məzunları ordumuzun yaranmasında, vətənimizin ərazi bütövlüyünün qorunması uğrunda mübarizədə həmişə ön cəbhədə olmuşlar. Qarabağ döyüşlərində vuruşan Azərbaycan zabitlərinin 70%-dən çoxu hərbi liseyin yetirmələridir.\nİndi dünya analitiklərinin böyük önəm verdiyi milli mədəniyyətin yayılması siyasətini Heydər Əliyev hələ sovet dövründə özünəməxsus tərzdə həyata keçirirdi. Xüsusilə o dövrdə “sovet ideologiyası” nın əsas olduğu bir zamanda, Heydər Əliyev “milli ideologiyanın”, “azərbaycançılığın” formalaşması istiqamətində iş aparırdı. Bu isə müstəqil dövlət qurmaq üçün mühüm amil idi. O, həmişə bir prinsipi əsas götürürdü:” Xalq gərək daim öz kökünü xatırlasın, tarixini öyrənsin, milli mədəniyyətindən, elmindən heç vaxt ayrılmasın”. Hələ sovet dövründə Azərbaycan tarixi, mədəni irsinin yaşadılması üçün tanınmış alimlərin, tarixi şəxsiyyətlərin, yazıçı və şairlərin, bəstəkar və incəsənət xadimlərinin ev muzeyləri yaradılır, abidələr qoyulur, məqbərələr tikilirdi. Mən bunu həm də atam Kamran Hüseynovdan da eşitmişdim. Şəxsən Ulu Öndərin tapşırığı ilə bu layihələr həyata keçirilirdi, bütün çətinliklərlə şəxsən özü maraqlanırdı. Çünki ulu öndər Azərbaycanı dünyada məhz milli dəyərləri, tarixi, mədəniyyət özəlliyi ilə tanıdırdı. Məhz onun təşəbbüsü ilə ölkənin tanınmış musiqiçiləri, şairləri, yazıçıları, müğənniləri, bəstəkarları, artistləri dünyanın ayrı-ayrı ölkələrində çıxış edirdilər. Əlbəttə ki, burada əsas məqam Azərbaycanı tanıtmaq idi. Heydər Əliyevin misilsiz tarixi missiyası ölkəmizin müstəqilliyinə qovuşduqdan sonrakı dövrdə özünü daha qabarıq şəkildə büruzə verdi. Azərbaycan xalqı əvəzsiz xidmətlərinə görə Ümummilli lideri xilaskar adlandırmışdır və hesab edirəm ki, bu, tamamilə məntiqli və ədalətlidir. Heç şübhəsiz, Azərbaycanın 1991-ci ildə qazandığı müstəqilliyin qorunub saxlanması, onun əbədi və dönməz xarakter alması müstəsna olaraq Heydər Əliyevin xidməti sayılmalıdır və sayılır. 1993-cü ildə Onun qayıdışı sayəsində Azərbaycan parçalanmaqdan, xaos və anarxiyadan, iqtisadi böhrandan və sair bəlalardan xilas oldu. Ölkədə sabitlik və əmin-amanlıq təmin edildi, islahatlar həyata keçirildi, iqtisadi tənəzzül cilovlandı. Azərbaycanın iqtisadi çiçəklənməsinə və təhlükəsizliyinə təminat verən böyük neft sazişləri imzalandı, iqtisadi, sosial və siyasi islahatlar strategiyası hazırlanaraq ardıcıl surətdə həyata keçirilməyə başlandı. Yeni, müstəqil Azərbaycan dövləti quruldu, dövlətçiliyin ideologiyası və təməl prinsipləri yaradıldı. Bütün mənalı həyatını ölkəmizin tərəqqisinə, insanların rifahının yaxşılaşdırılmasına həsr edən Ümummilli Liderimizin ən böyük arzusu işğal olunmuş torpaqlarımızın azad edilməsi idi. O, bunun üçün var qüvvəsi ilə çalışırdı. Bu gün onun ruhu şaddır, çünki Azərbaycan öz ərazi bütövlüyünü təmin etdi. Özü qədər inandığı Prezident, Ali Baş Komandan İlham Əliyevin rəhbərliyi ilə rəşadətli Ordumuz erməni faşizmini məhv etdi. Hazırda Azərbaycan təkcə Cənubi Qafqazda, regionda deyil, dünyada yeni reallığı yaratmışdır. Ölkəmizin gündən –günə artan nüfuzu bunu bir daha sübut edir.\n- O həm də dövlətin hüquqi əsaslarını yaratdı.\n- Böyük strateq Heydər Əliyev hüquqi dövlətin Azərbaycan modelini ilk milli Konstitusiyanı yaratmaqla gerçəkləşdirdi. Heydər Əliyevin müəllifi olduğu 1995-ci ildə ümumxalq səsverməsi yolu ilə qəbul olunmuş Azərbaycan Respublikasının Konstitusiyasında hüquqi dövlətin bütün prinsipləri - qanunun aliliyi, insan hüquqlarının müdafiəsi, hakimiyyət bölgüsü, konstitusiya nəzarəti prinsipləri təsbit olundu, insan haqlarının təmini dövlətin ali məqsədi kimi bəyan edildi. Ölkəmiz müstəqilliyini əldə etdikdən sonra SSRİ-dən miras qalmış, totalitar rejimə xarakterik olan hüquq sistemi və qanunlar sivil və demokratik cəmiyyət quruculuğuna, qanunun aliliyinin təmin olunmasına, insan hüquq və azadlıqlarının müdafiəsinə təminat vermirdi. Əsas Qanunun qəbulu ölkədə bütün sahələrdə, o cümlədən hüquqi islahatların hərtərəfli və kompleks həyata keçirilməsinə rəvac verdi və bu məqsədlə müxtəlif komissiyalar yaradıldı. Hüquq sisteminə müstəsna əhəmiyyət verən Ümummilli Lider Heydər Əliyev Hüquqi İslahat Komissiyasına rəhbərliyi bilavasitə öz üzərinə götürərək islahatların qısa müddətdə və mütəşəkkil aparılmasını təmin etdi. 1994-cü ildə Ermənistan ilə Azərbaycan arasında atəşkəsin elan olunmasına, “Əsrin müqaviləsi”nin imzalanmasına, 1995-ci ildə Konstitusiyanın qəbul edilməsinə, Şərqlə Qərbi birləşdirən qədim İpək Yolunun bərpa edilməsinə və digər mühüm əhəmiyyətli işlərin həyata keçirilməsinə nail olundu. Dahi liderin düşünülmüş və müdrik siyasəti nəticəsində qısa zamanda Azərbaycan iqtisadiyyatı inkişaf etdi. İqtisadi azadlıq və sosial ədalət prinsipləri əsasında torpaq üzərində yeni mülkiyyət münasibətlərini yaratmaq, bazar iqtisadiyyatını və sahibkarlıq təşəbbüsünü inkişaf etdirmək, ölkənin iqtisadi müstəqilliyinə, o cümlədən, ərzaq təminatına nail olmaq və nəticə etibarı ilə Azərbaycan xalqının maddi rifahını yüksəltmək məqsədilə MDB məkanında ilk dəfə olaraq torpaq islahatı həyata keçirildi. Bazar iqtisadiyyatı prinsiplərinin, sahibkarlıq sinfinin formalaşdırılması məqsədilə dövlət tərəfindən zəruri addımlar atıldı. Sahibkarlığın inkişafı və bu sahədə mövcud problemlərin aradan qaldırılması üçün ardıcıl dövlət proqramları qəbul edildi, qanunvericilik bazası yaradıldı.İqtisadiyyatda aparılan islahatlar, qanunvericiliyin, vergi və bank sistemlərinin sürətlə dəyişən iqtisadi şəraitə uyğunlaşdırılması, bazar iqtisadiyyatı prinsiplərinə cavab verən yeni iqtisadi siyasətin həyata keçirilməsi Azərbaycanın dünya iqtisadiyyatına inteqrasiyasına, dövlətlərarası münasibətlərin fəal subyektinə çevrilərək dünya miqyasında layiqli yer tutmasına təkan verdi.\nUlu öndər milli inkişafın yeganə yolunu xalqın yüksək təhsil almasında, maariflənməsində görmüş, respublikada elmin inkişafı üçün bütün zəruri tədbirləri həyata keçirmişdir.\nUlu Öndərin ailəyə verdiyi qiymət mühüm əhəmiyyət kəsb edir.\nTəsadüfi deyil ki, Heydər Əliyevin fəaliyyət istiqamətlərindən biri də gender bərabərliyinin təmin edilməsi idi....\n- İndiki qlobal inkişaf zəminində dünyanın gender balansı böyük əhəmiyyət daşıyır. İnkişaf etmiş ölkələrdə gender stereotiplərinə kreativ yanaşma zamanın tələbidir. Bu da çoxəsrlik ənənələrə malik, Şərqlə Qərbin arasında körpü rolu oynayan Azərbaycan üçün prioritet xarakter kəsb edir. Ölkəmiz genderlə bağlı yeniliklərə ilk imza atan dövlətlərlə bir sıradadır. Ona görə ki, digər sahələrdə olduğu kimi gender problemində də bizim əlimizdən tutan bir böyük siyasi irs və siyasi məktəb var. Bu dahi Heydər Əliyev irsi, Heydər Əliyev məktəbidir. 90-cı illərin ortalarından başlayaraq ölkədə yaranan sosial və iqtisadi sabitlik qadın məsələlərinin inkişafına təkan verdi. Ölkə Prezidentinin qadınların ictimai-siyasi həyatda fəaliyyətinin artırılması və Konstitusiyanın verdiyi hüquqları müdafiə edən Fərman və Sərəncamları qadınlara qarşı ayrı-seçkiliyin ləğv olunması üçün irəliyə doğru atılmış addım oldu. 1995-ci ilin sentyabr ayında Pekində keçirilən IV Ümumdünya Qadın Konfransında Azərbaycan qadınlarından ibarət böyük nümayəndə heyəti iştirak etdi. Bu informasiya blokadası şəraitində yaşayan Azərbaycan üçün əsl həqiqətlərin çatdırılmasında mühüm bir vasitə idi. Azərbaycan qadınları ölkəmizin Ermənistan tərəfindən işğala məruz qalması, 500 mindən çox qadının və 300 mindən çox uşağın öz Vətənində məcburi köçkün vəziyyətinə düşməsini bütün dünyaya çatdırdılar. Konfransda qadınların vəziyyətinin yaxşılaşdırılması sahəsində 12 strateji istiqamətin, xüsusilə də qaçqın və məcburi köçkün qadınlarla bağlı istiqamətin müəyyən edilməsində aktiv iştirak etdilər. Bunu da qeyd etmək lazımdır ki, Pekin Konfransına ilk adekvat cavabı Azərbaycan verdi. Bu konfransdan sonra respublikamızda qadınların fəallığı daha da artdı və onların problemlərinə digər ölkələrdə olduğu kimi Azərbaycanda da diqqət və maraq çoxaldı. 2006-cı il fevralın 6-da dövlət başçımızın imzaladığı Fərmanla Ailə , Qadın və Uşaq Problemləri üzrə Dövlət Komitəsinin yaradılması əslində qadın məsələlərinə kompleks yanaşmanın nəticəsi idi. Bu o deməkdir ki, ailə, qadın və uşaq problemləri dövlət siyasətinin prioritet istiqamətlərinin əsasını təşkil edir. İndi qadınlar həyatımızın aparıcı qüvvəsinə çevrilib. Dövlət qadın siyasətinin bariz nümunəsi kimi qadınların rəhbər vəzifələrə irəli çəkilməsini, parlamentdə qadın deputatların sayının artmasını, bələdiyyə seçkilərində və qeyri-hökümət təşkilatlarında qadınların artan sürətlə təmsilçiliyini xüsusi qeyd etmək lazımdır. Həyatımızın bütün sahələrini əhatə edən “Gender (kişi və qadın) bərabərliyinin təminatları haqqında” ölkə Prezidentinin 10 oktyabr 2006-cı il tarixli Fərmanı, əslində Müstəqillik dövrünün ən önəmli Qanunlarından birinin təsdiqinə şərait yaratmış oldu. Buradan belə nəticəyə gələ bilərik ki, “Gender (kişi və qadın) bərabərliyinin təminatları haqqında” Qanun təkcə qadınlara şamil olunmur, həm də cəmiyyətin bütün üzvlərini əhatə edir. Fərəhli haldır ki, Azərbaycanda Gender büdcələşməsi təsdiq olunmuşdur. Möhtərəm Prezidentimiz cənab İlham Əliyevin 2 oktyabr 2010-cu il tarixdə imzaladığı Fərmanla “Məişət zorakılığının qarşısının alınması haqqında” Qanunun qəbulu qadın məsələlərinin hər zaman dövlət başçımızın diqqət mərkəzində olduğunun təzahürüdür. Həmçinin Ailə Məcəlləsində qızların nikah yaşının 17-dən 18-ə qaldırılması ilə bağlı dəyişiklik də dediklərimizi bir daha təsdiq edir. Bu Qanunların və Məcəlləyə dəyişikliklərin edilməsində ölkəmizin Birinci Xanımı, Heydər Əliyev Fondunun Prezidenti, millət vəkili Mehriban xanım Əliyevanın xüsusi dəstəyi olub. Mehriban Xanım Azərbaycan qadın hərəkatının lideri kimi dövlətimizin tərəqqisi naminə geniş fəaliyyət göstərir. Həm ölkəmizin daxilində, həm də ölkə hüdudlarından kənarlarda bir sıra beynəlxalq təşkilatlar tərəfindən yüksək mükafatlara və orden-medallara layiq görülməsi onun öz xalqına, dövlətinə sədaqəti, yerinə yetirdiyi şərəfli missiyanın göstəricisidir.\n- Heydər Əliyev bütün həyatını doğma xalqına, öz ana Vətəninə fədakarcasına xidmətə həsr etmişdir.\n- Zaman keçdikcə biz bir daha görürük ki, sözün hər mənasında, böyük və ibrətamiz həyat yaşamış ümummilli lider Heydər Əliyevin ideya dünyasının, təməlini qoyduğu siyasi kursun, strateji inkişaf xəttinin ömrü çox uzaq gələcəyə hesablanıb. Yaxın tarixə nəzər salanda bir daha şahid oluruq ki, Heydər Əliyev dühasının xalqı, vətəni yolunda etdiyi fədakarlıqlar, göstərdiyi xidmətlər, atdığı addımlar unudula bilməz. Çünki onun xatirəsini, gördüyü işləri, xalqımız qarşısındakı xidmətlərini yaddan çıxarmaq mümkün deyil. Ulu Öndər bütün fəaliyyəti boyu qabaqcıl və mütərəqqi qüvvələrə arxa, dayaq olmuş, xalqı ardınca aparmışdır. Bu gün xalqımız Ümummilli Liderin siyasi varisi - yüksək intellektli, praqmatik düşüncəli, müasir dünya siyasətini və iqtisadiyyatını dərindən bilən Azərbaycan Respublikasının Prezidenti cənab İlham Əliyevin ətrafında sıx birləşmişdir.


Göstərdiyi xidmət keyfiyyətilə hər zaman seçilən ölkənin aparıcı bankı Bank of Baku, bütün filialları ilə bazar günü də kompensasiya alacaq müştərilərin xidmətində olacaq.\nBelə ki, Bankın Baş İdarə ofisi və digər filialları 26 may tarixində, saat 10:00-dan 15:00-a kimi, Azneft filialı isə 10:00-dan saat 21:00-a kimi (nahar fasiləsi: 14:00 - 15:00) fəaliyyətini gücləndirilmiş iş rejimində davam etdirəcək. Müştərilər qeyd olunan saatlarda Bank of Baku-nun istənilən filialına yaxınlaşmaqla kompensasiya məbləğini əldə edə bilərlər.\nQeyd edək ki, Bank of Baku-nun filialları şənbə günləri də müştərilərinə xidmət göstərir. Belə ki, Bankın Azneft filialı,\nŞənbə günü 10:00-dan saat 21:00-a kimi (Nahar fasiləsi: 14:00 - 15:00);\nBaş idarə və digər bütün filiallar isə,\nŞənbə günü - saat 09:00-dan 18:00-a kimi (Nahar fasiləsi: 13:00 - 14:00) müştərilərin xidmətində olacaq.\nBank of Baku-dan kompensasiya alacaq bütün müştərilərin bu həftə ərzində istədikləri vaxt Bankın filiallarına yaxınlaşması tövsiyyə olunur. 500 AZN-dən yuxarı məbləğdə kompensasiya alacaq müştərilər hələ də SMS əldə edə bilməyiblərsə, 145 Məlumat Mərkəzi ilə əlaqə saxlayaraq kartlarını hansı filialdan alacaqlarını öyrənə bilərlər.\n"Bank of Baku"nun 5-i region olmaqla ümumilikdə 18 filialı fəaliyyət göstərir. Filial və ünvanları haqqında ətraflı məlumatla bu linkə daxil olaraq tanış olmaq olar:\nBank of Baku-nun filial şəbəkəsi, eləcə də xidmət və məhsulları haqqında daha ətraflı məlumatla Bankın 145 Məlumat Mərkəzinə zəng edərək, rəsmi Facebook səhifəsinə www.facebook.com/bankofbaku və ya Bank of Baku-nun rəsmi veb səhifəsinə - www.bankofbaku.com daxil olaraq tanış ola bilərsiniz.


Bakıda daha bir piyada keçidi uçdu - Foto\nSu İdman Sarayının tikinti ərazisində qəza baş verdi; Cənubi Koreya şirkəti məcbur olub, tikilən keçidi uçurdu\nBakının Bayıl qəsəbəsində Su İdman Sarayının yaxınlığında tikilən piyada keçidi uçub.\nDənizə yaxın ərazidə qurunt suları piyada keçidinin çökməsinə səbəb olub. Tikilən yeni keçidin bir hissəsi uçub. Tikinti işlərini həyata keçirən Cənubi Koreya şirkəti piyada keçidinin tamamilə uçurulmasına qərar verib.\nİyunun 5-də keçid ağır texnikanın köməyi ilə tamamilə uçurulub. Ərazini qurunt suları basıb. Hazırda tikinti işlərinə mane olan qurunt sularının çəkilməsi istiqamətində iş aparılır. Qeyd edək ki, uçan keçidin uzunluğu 100 metr, eni 8 metr, hündürlüyü isə 4 metr olub.\nMəlumat üçün bildirək ki, Su İdman Sarayının tikintisi ilə bağlı bu ərazidəki yol genişləndirilir. Burada eyni zamanda yeni yol bağlantılarının və bir neçə piyada keçidinin tikintisi aparılır.\nuzuÜmumilikdə həmin ərazidə 5 yol bağlantısının inşası həyata keçirilir. Onların nluğu 5711 metr təşkil edəcək. Bağlantılardan biri 3 zolaqlı, biri 6 zolaqlı, qalan üçü isə 4 zolaqlı olacaq.\nYeni yaradılacaq bağlantılardan 3-nün vasitəsilə Su İdman Sarayına giriş və çıxış mümkün olacaq. Su İdman Sarayı 2015-ci ildə Avropa ölkələri arasında ilk dəfə Bakıda təşkil olunacaq yay oyunlarına görə tikilir. Onun layihələndirilməsini və tikintisini Cənubi Koreyanın "Securo CO.LTD" şirkəti həyata keçirir /Musavat/.\n2014.06.05 / 15:27


09-09-2015 / 13:11\nHazırda dünyada internet biznesin, elektron ticarətin və startap bazarının inkişafı sahəsində vençur fondlarının rolu kifayət qədər yüksəkdir.\nBir çox ölkədə yüksək texnologiyalar sahəsini inkişaf etdirmək üçün yaradılan vençur fondlarına milyardlarla vəsait ayrılır.\nÖlkəmizdə bu sahəyə nəzər salanda isə son dövrlərdə bir sıra vençur fondları yaransa da, bu sahədə xeyli problemlərin olduğunu müşahidə edirik. Əslində demək olar ki, ölkəmizdə vençur fondlarının fəaliyyəti nəzərə çarpmır. Fəaliyyətdə olan vençur şirkətlər isə inkişaf edə bilmir. Bəziləri isə bir müddətdən sonra fəaliyyətini dayandırır.\nXeberler.az məsələ ilə maraqlanıb.\nEkspertlər və mütəxəssislər ölkəmizdə vençur fondlarının fəaliyyətindəki problemləri və bu sahənin inkişaf mexanizmini Xeberler.az-a şərh edib.\nXəzər Vençur (Khazar Ventures )şirkətinin icraçı direktoru Nail Vəliyev Xeberler.az-a bildirib ki, vençur kapital bazarının inkişafı üçün, çarxın bütün hissəsi tam olmalıdır. Onun sözlərinə görə, buraya hüquqi bazadan başlamış, müəllif hüquqları kimi mövzular daxildir:\n“Hazırda ölkəmizdə müxtəlif maliyyə institutlarının bu sahəyə marağının az olması həm də ekosistemin işlək vəziyyətdə olmaması bu sahəyə mənfi təsir edir. Kifayət qədər təcrübəli investorların olmaması, bacarıqlı mütəxəssis qıtlığı, hər hansı bir startapın inkişafı üçün olan problemlər və s. bu kimi məsələlər də vençurların inkişafını ləngidir”.\nNail Vəliyev qeyd edib ki, bu günə qədər ölkədə fəaliyyət göstərən özəl və dövlət investisiya qurumlarının qeyri neft sektoruna soyuq yanaşması, asan və tez gəliri olan enerji, ticarət və tikinti sahələrinə yönəlmələri də bu sahənin inkişafına təsir edən amillərdir:\n“ Məhz bu cür soyuq yanaşmanın nəticəsində biz hazırda iqtisadiyyatımızı yetərincə diversifikasiya edə bilməmişik. Ümid edirəm, son dövrlərdə yaranmış vəziyyət investorlarımızı texnologiya və vençur biznesinə yönəlməyə həvəsləndirəcək”.\nAzərbaycan İnternet Forumun rəhbəri Osman Gündüz məsələyə münasibət bildirərkən deyib ki, İKT sektorunun inkişafında, startap ekosistemdə Azərbaycanın ən yaralı yeri vençur şirkətləri ilə bağlıdır.\nOsman Gündüz vurğulayıb ki, xarici ölkələrin təcrübəsi göstərir ki, internet biznesin, startapların inkişafında vençur fondları mühüm rol oynayır. Azərbaycanda isə bu sahədə inkişaf çox zəifdir. Forum rəhbəri hesab edir ki, bu sahəni inkişaf etdirmək üçün İki istiqamətdə iş aparmaq lazımdır:\n“ İlk olaraq xarici fondların, xarici resursların bu sahəyə cəlb edilməsi istiqamətində işlər aparılmalıdır, qarşılıqlı əməkdaşlıq gücləndirilməlidir. Daha sonra dövlət qurumları bu məsələyə ciddi diqqət ayırmalıdır. Hazırda dövlətin əlində elə maliyyə resursları var ki, xarici təcrübədən yararlanmaqla vençur fondlar yaradıla bilər. Məsələn, ölkədə sığorta ilə bağlı və ya pensiya ilə bağlı maliyyə resursları var. Fikrimcə , qanunvericilik bazasını təkmilləşdirməklə bu tip resurslardan vençur fondların yaradılması və inkişafı istiqamətində faydalanmaq olardı. Elə RYTN yanında İnformasiya Texnologiyaların İnkişafı Dövlət Fonduna da bu məqsəd üçün maliyyə ayrıla bilərdi”.\nForum rəhbəri vençur fondlarının inkişafı üçün qanunvericilik tərəfinin də gücləndirilməsini olduqca vacib hesab edib:\n“Nəzərə alaq ki, hazırda vençur fondları ilə bağlı qanunvericilik də təkmilləşməyib. Dünyaya nəzər salanda görürük ki, adi fiziki şəxslər, angellər ( mələk yatırımçılar) bu sahəyə böyük məbləğdə pul yatırır. Azərbaycanda isə bu tip fəaliyyətlərlə rastlaşmırıq. Əlbəttə , buna səbəb mövcud iqtisadi mühitlə bağlı olsa da, eyni zamanda stimullaşdırıcı addımların, risklərin sığortalanması kimi addımların olmamasıdır. Vençur fondları ilə bağlı dünya təcrübəsi öyrənilməlidir. Ölkəmizdə bu sahənin qanunvericiliyin təkminləşdirilməsi vacib şərtlərdəndir”.\nVençur kapitalı üzrə mütəxəssis, İnfiPro şirkətinin rəhbəri Eldar Abbasov Xeberler.az-a bidirib ki, hazırki vəziyyətdə Azərbaycanda vençur sahəsinin inkişafı perspektivli görünür.\nEldar Abbasov qeyd edib ki, banklarda depozit hesabı olan imkanlı huquqi və fiziki şəxslər hazırki iqtisadi vəziyyətdə daha maraqlı görsənən alternativ investisiya yolları axtara bilər:\n“Əgər depozitə əvvələr 10-12 faiz təklif olunurdusa, indi bu faiz dərəcələri aşağıdır. Belə olan halda investorlar daha gəlirli investisiya instrumentlerinə üz tuta bilərlər. Yəni, sahibkarlar öz vəsaitlərindən daha böyük qazanc əldə etmək üçün bu sahələrə kapital qoyuluşunu nəzərə ala bilərlər. Belə vəziyyətdə vençur şirkətlərinə investisiya marağı artacaq".\nEldar Abbasov qeyd edib ki, vençur şirkətlər o vaxt inkişaf edir ki, aşağı faiz dərəcələri olan ölkələrdə investorlar, depozitdən təkmilləşmiş investisiyalar axtarırlar:\n"Qərbdə bu faiz dərəcələri çox aşağı olduğundan fondlara yönəlik investisiyalar ve hətta riskli hesab olunan bir başa səhm alış verişi çox geniş yayılıb. Azərbaycanda ümumiyyətlə fərdi kapital (private equity) sektorunun gələcəyini parlaq görürəm. Belə ki, bu sahə təcrübəli menecment, kapital və borc hesabına şirkətlərin alışı (acquisition) sonradan bu şirkətlərin yenidən qurulması (restructuring) ilə şirkətin mənfəətinin artırılması həyata keçirilir və son etapda şirkətin yenidən satışı nəzərə tutulur”.\nAvropa Oyunları İnternet biznesə necə təsir edə bilər?\nEnterpriseAzerbaijan.com biznesin inkişafı və startaplar üzrə beynəlxalq vebinar keçirib\nYeni vergi islahatları ölkədə elektron ticarətin inkişafına necə təsir göstərəcək?


Fəallığa çağırış – Novator.az\nDemokratik Qüvvələrin Milli Şurası bəyanat yayıb. Qeyd olunur ki, mayın 14-ü Bakıda ictimai-siyasi xadimlərə, media mənsublarına qarşı təhdid və zorakılıqlara etiraz yürüş-mitinqi keçirilib: “Aksiyadan əvvəl və aksiya zamanı fəallardan 30-a qədəri saxlanaraq sonradan müxtəlif ərazilərdə, o cümlədən Bakıdan xeyli uzaq yerlərdə buraxılıb. Aksiya iştirakçılarına polis zorakılıqları törədilib.\nBu aksiyadan sonra Böyük Britaniya və ABŞ hökumətləri adından bəyanatlar verildi, Azərbaycan hakimiyyəti ölkədə sərbəst toplaşmaq azadlığını təmin etməyə, ifadə hüququndan yararlanmaq istəyən vətəndaşlara qarşı inzibati zorakılıq praktikasına son qoymağa çağırıldı.\nABŞ prezidentinin Müstəqillik Günü münasibətilə ölkə başçısı İlham Əliyevə göndərdiyi məktubda da hakimiyyət demokratik idarəetmə və islahatlar istiqamətində addımlara dəvət olundu.\nAncaq İlham Əliyev rejimi dünyada yeni bir dönəmin başladığının fərqində deyilmiş kimi bu çağırışlara da ölkədə polis zorakılığını və sifarişli həbsləri artırmaqla cavab verir.\nBloqçu, keçmiş siyasi məhbus Rəşad Ramazanov yenidən həbs edilib. Bu dəfə də onu narkotik vasitələrin qanunsuz dövriyyəsində ittiham edirlər. İttihamın qurama olduğu şübhə doğurmur. Rəşad Ramazanov həbsdən çıxandan sonra bir müddət mühacir həyatı yaşayıb və həmin dövrdə də hakimiyyətə qarşı sərt tənqidlərini davam etdirib. Ona görə də ölkəyə qayıdan kimi təqib altına alınıb və sonda həbs edilib.\nMüsəlman Birliyi Hərəkatının üzvü Razi Hümbətov sifarişli məhkəmə hökmü ilə 6 il azadlıqdan məhrum edilib. Razi Hümbətov da narkotik vasitələrin qanunsuz dövriyyəsində ittiham olunub. Halbuki o, fəal ictimaiyyət arasında məhz narkomaniya ilə mübarizəsinə görə tanınıb.\nAlmaniyadan ölkəyə qaytarılan mühacir fəal Ziya İbrahimli Bakı hava limanında saxlanıb. O, Almaniyadan deportasiya edildikdən sonra müxtəlif qurama ittihamlarla həbs edilən 6-cı şəxsdir.\nBakıdakı 14 may aksiyasına dəstək məqsədilə Mingəçevirdə “Kriminal dövlət istəmirik!” şüarı qaldıran AXCP fəalı Ceyhun Rzayev mayın 17-də bir neçə saatlığa saxlanıb. Həmin müddətdə Daxili İşlər Nazirliyinin sözçüsü mediaya açıqlama verib ki, Ceyhun Rzayev narkotik vasitələrin qanunsuz dövriyyəsində şübhəli bilinir. Ceyhun Rzayev hazırda sərbəst olsa da, hər an narkotik ittihamı ilə şərlənərək həbs edilə bilər.\nAXCP Ali Məclisinin üzvü Orxan Cahangirov da Bakıdakı 14 may aksiyasından sonra həbs təhlükəsi ilə üzləşib.\nHakimiyyətin siyasi məhbus, Vətəndaş və İnkişaf Partiyasının sədri Əli Əliyevi daha uzun müddətə həbsdə saxlamaq istədiyi müşahidə olunur. Əli Əliyev 2022-ci ilin yanvarında 5 ay müddətinə azadlıqdan məhrum edilib, sonra cəzası 1 ay uzadılıb. İndi isə Əli Əliyev yenidən xüsusi ittiham qaydası ilə məhkəməyə verilib və iş icraata götürülüb.\nAzərbaycan xalqı öz gələcəyi üçün üzərinə düşən məsuliyyəti anlamalı, hüquq və azadlıqlarının təmin olunması naminə daha kütləvi və ardıcıl şəkildə dinc mübarizəyə qalxmalıdır”.\n2013-cü ildə yaradılmış Demokratik Qüvvələrin Milli Şurasına tarixçi alim Cəmil Həsənli sədrlik edir. Qurumun Koordinasiya Mərkəzində AXCP sədri Əli Kərimli, Müsavat Partiyasından Tofiq Yaqublu, sabiq deputat Gültəkin Hacıbəyli və başqa müxaliflər təmsil olunur.


IDRAK » Haqqımızda\n2018-02-20 <<>> 4 Cəmədəl-əxir, 1439\n– Main Menu –Əsas səhifə Haqqımızda Orta Yol Yenilik Araşdırmalar\t- Məqalələr Treyninq və Kurslar Media\t- Foto qalereya Müsabiqə Əlaqə\nTreyninq və Kurslar\n“İdrak” İctimai Birliyi 29 sentyabr 2006-cı ildə yaradılmışdır. Buna səbəb Azərbaycan cəmiyyətində dinə qayıdış mey llərinin artması olmuşdur. Bu proses bu günə qədər davam edir, lakin bu yolda müəyyən problemlər də ortalığa çıxmışdır. Məsələ burasındadır ki, keçmişdə hakim olan ateizm ideologiyası insanların şüurunu və həyat dəyərlərini, o cümlədən dinə münasibətini, dəyişmişdir.\nDinə qayıdış, bizim cəmiyyətdə İslam dininin dəyərləri əsasında düşünülsə də, problemlərin yaranması insanların təhsil səviyyələrinin, sosial təbəqələrinin, həyata baxışlarının müxtəlifliyi səbəbindən yaranmışdır. Buna görə insanlar ilk mərhələlərdə çaşqınlıq hissləri keçirmişdirlər. Məsələ burasındadır ki, onlar həyatlarının dini təlim əsasında necə qurulacağı sualına cavab tapa bilməmişdirlər. Dini xadimlərinin isə arasında bəzi məsələlərə dair ixtilafları baxışları məsələni daha da kəskinləşdirmişdir. Bu isə, öz növbəsində, bəzi ifratçı baxışların meydana gəlməsinə gətirmişdir və cəmiyyətdə müəyyən gərginliyin yaranması ilə nəticələnmişdir. İslamda mötədillik prinsiplərini öz fəaliyyətində rəhbər tutan “İdrak” İctimai Birliyinin yaranmasının səbəblərindən biri də məhz bu amil olmuşdur.\n“İdrak” ictimai birliyi Azərbaycan cəmiyyətini İslamın əsl mahiyyəti olan mötədillik prinsipləri ilə tanış etməklə məşğul olur. Öz fəaliyyətində, müsəlmanların arasında və onların başqa dinlərin nümayəndələri ilə münasibətlərdə dialoqun və tolerantlığın tərəfdarı kimi çıxış edir. Buna elmi və ictimai fəaliyyəti nəticəsində nail olur. Birliyin məqsədi həmdə, mötədillik prinsiplərini tətbiq edərək və hər bir ifratçılığı rədd edərək, müasir müsəlmanın intellektual səviyyəsinin artırılmasından ibarətdir. Bizim məqsədimiz bir tərəfdən öz köklərinə bağlı, digər tərəfdən isə müasir düşüncə tərzinə malik olan və dini təəssübkeşlikdən azad olan yeni müsəlman nəslinin yetişdirilməsindən ibarətdir.\nBu məqsədlərə nail olmaq üçün, Birlik ölkə daxilində müxtəlif treninqlər və kurslar təşkil edir. Ehtiyac olanda, yerli kadrların xarici ölkələrdə bu yönümlü kurslara yollanmasına da yardım edir.Eyni zamanda, Birlik yerli alim və mütəxəssislərlə də əməkdaşlıq etməkdədir. Onlar öz təcrübələri və bilikləri sayəsində “İdrakın” apardığı işlərdə fəal iştirak edirlər.\nİctimai Birliyin təşkil etdiyi treninq və kurslarda azərbaycanlı mütəxəssislər tərəfindən mühazirələr oxunmuşdur. Eyni zamanda, din və onun müasir problemlərlə əlaqəsi sahəsi ilə məşğul olan müxləlif müəlliflərin yazdığı ona yaxın kitabı Birlik tərəfindən nəşr edilmişdir. Hal hazırda “İdrak” yerli və xarici müəlliflər tərəfindən yazılmış bir sıra yeni və aktual kitabları nəşrə hazırlayır.\n“İdrak” İctimai Birliyi 29 sentyabr 2006-cı ildə yaradılmışdır. Buna səbəb Azərbaycan cəmiyyətində dinə qayıdış meyllərinin artması olmuşdur. Bu proses bu günə qədər davam edir, lakin bu yolda müəyyən problemlər də ortalığa çıxmışdır. Daha ətraflı\nBakı Dövlət Universiteti MTK. ,M. Seyidov 3138, blok D,1-ci mərtəbə AZ1100\n@ 2014 Bütün hüquqlar qorunur\nVeb səhifə WebTech tərəfindən hazırlanmışdır.


Cinsi istəyi artıran meyvə: hər gün 2 kasa yesəniz… | YENİLİK.AZ İNTERNET QƏZETİ\nCinsəllik də nəfəs almaq və qidalanmaq kimi insan həyatının təbii bir hissəsidir. İnsanın cinsi həyatı onu təbiətdəki digər canlılardan ayıran, onu ən gözəl şəkildə yaşayan şüurlu halıdır. Təəssüf ki, müasir həyat insanı cinsəlliklə əlaqədar çətinliklərini, marağını gizlətmək məcburiyyətində qalmağa vadar edir. Halbuki uşaqlıqdan başlayan cinsəlliyin sağlam şəkildə yaşanması vacibdir. Elə isə qidalanmanın bu mövzuda vacib yeri nədir? Yediyimiz qidalar cinsi həyatımıza necə təsir edir? Bəzi qidaların qarın doydurmaqla yanaşı, afrodizyak təsiri olduğunu bildirən mütəxəssislər ruhu və libidonu qidalandıran tərəvəz, meyvə və bitkilərin olduğunu deyirlər. Çində aparılan araşdırmaya görə, afrodizyak təsiri yaradan və cinsi istəyi artıran bir çox qidalar var. Saglamheyat.com ruhu və libidonu yüksəldən həmin qidaları təqdim edir.


Streslə mübarizə aparın ki, ürəyiniz sağlam olsun\n/ Baxış: 9032\nMüasir insanların əksəriyyətində, xüsusən də şəhərlərdə yaşayanlarda, fiziki gərginliklərin azalması fonunda sinir-psixoloji gərginliklərin xeyli dərəcədə artması müşahidə edilir.\nŞəhərdə yaşayanların əksəriyyətinin işi daha çox sinir gərginlikləri, bir neçə işin icra edilməsi, xeyli miqdarda informasiyaların mənimsənilməsi ilə əlaqədardır. Nəticədə isə sinir sistemi xeyli dərəcədə əziyyətə məruz qalır. Ürək-qan damar sistemi ilə sinir sistemi arasına sıx qarşılıqlı əlaqə mövcud olduğu üçün, bu ona da öz təsirini göstərir. İstənilən güclü emosiya insan orqanizmində bu və ya digər reaksiyaya səbəb olur. Orqanizmin bu reaksiyası ürək-qan damar sisitemi üçün də təsirsiz ötüşmür. Məsələn, insan qorxduqda onun bədənində üşütmə, titrəmə baş verir. Buna səbəb isə qana xeyli miqdarda stres hormonu olan adrenalinin daxil olmasıdır ki, bu zaman ürəyin də işi artmış olur.\nƏlbətdə ki, heç bir emosiyasız yaşamaq olmaz. Ancaq bunun da müəyyən bir həddi olmalıdır. Əgər stes vəziyyətləri günbəgün, ildən ilə təkrar olunarsa, insanın sinir sistemi bunun öhdəsindən gələ bilmir. Bu zaman ürək-damar sistemində hipertoniya xəstəliyi, ateroskleroz, daha sonra isə ürəyin işemik xəstəliyi və miokardın infarktı inkişaf edir. Buna görə də stresdən mümkün qədər “qaçmaq”, sonradan onunla mübarizə aparmaqdan daha yaxşıdır. Bunun üçün isə, kardioloqların dediyi kimi, ətrafdakılara mehribanlıq göstərmək, özünüz kimi onları da sevmək, inciklikləri bağışlayıb yaddan çıxarmaq məsləhət görülür. Özünüzə qarşı da artıq dərəcədə tələbkar olmayın – sağlamlığın bağalısına bütün işləri yerinə yetirməyə cəhd etməyin, dincəlməyə də vaxt tapın. Soyuqqanlı ingilislərin belə bir məsəli var: “heç zaman bacardığın hər şeyi etməyə tələsmə”.\nDaha bir güclü stres mənbəyi olan Kütləvi İnformasiya Vasitələrini də qeyd etmək lazımdır. Məşhur rus müəlliflərindən birinin qəhrəmanı olan həkim öz pasiyentlərinə deyirdi: “yeməkdən qabaq qəzet oxumayın, bu həzm prosesinin pisləşməsinə səbəb olur”. Beyninizi müharibələr haqqında, insanların iztirabları, kriminal hadisələri və digər bunlar kimi xoşagəlməz məlumatlarla doldurmayın.\nStresli vəziyyətə düşdüyünüz təqdirdə isə bizim məsləhətlərimizə qulaq asın ki, bu vəziyyətən daha tez və daha asan çıxa biləsiniz:\n1. Stres zamanı artıq dərəcədə olan əlavə enerji yaranmış olur. Bu artıq enerjinin insan orqanizmi və onun ürəyi üçün dağıdıcı təsir etməməsi üçün onu vaxtında müsbət istiqamətə yönəltmək lazımdır. Təbiət tərəfindən orqanizmdə olan bu artıq enerjinin sərf edilməsinin ideal həlli yolu nəzərdə tutulmuşdur ki, bu da fiziki aktivlikdir. Bu məqsədlə idman zalında, fitnes klubda (səhhətiniz imkan verirsə) məşq etmək, açıq havada uzun müddətli gəzmək, yoqa və digər aktiv hərəkətlərlə məşğul olmaq məsləhət görülür. Əgər sizin həyat tərziniz belə idman məşğələləri ilə məşğul olmağa imkan vermirsə, belə də etmək olar: paltar yumaq, evdə geniş təmizlik işləri aparmaq, kişilərə - kiçik təmir işləri ilə və s. hərəkətlərlə məşğul olmaq. Bu cür fiziki hərəkətlərlə məşğul olarkən insan orqanizmi stres nəticəsində yaranmış “artıq” enerjini sərf edir. Bu zaman insan özü də bilmədən stresin keçib getdiyini və ya azaldığını hiss etmiş olacaq. Stres ilə mübarizə etməyin ən pis “variantı” – ona passiv şəkildə dözərək əziyyət çəkməkdir!\n2. Stesin öhdəsindən gəlmək üçün bir çoxlarına (adətən qadınlara) “şopinqteraya” – mağazaları gəzmək üsulu kömək edir.\n4. Qərb psixoloqları çoxsaylı araşdırmalar nəticəsində belə nəticəyə gəlmişlər ki, stres ilə mübarizədə Allaha müraciət edərək dua etmək ən yaxşı üsuldur. Ümumiyyətlə götürdükdə isə Allaha həqiqi inanan və ibadət edən insanlar stres vəziyyətlərə düşmürlər. Çünki onlar başlarına gələn hər bir hadisəni Uca Allahın hökmü kimi qəbul edirlər. Onların fikrincə, əgər bu Uca Allahın hökmü ilə baş verirsə, narahat olmağın, stresə, depressiyaya düşməyin də heç bir mənası yoxdur.\nFaydalı məlumat /30390\nFaydalı məlumat /4438\nSağlam qida /2006


Bəşər, insan və adam sözlərinin arasında olan fərq nədir? » Ahlibeyt.ge\nAhlibeyt.ge » İslam elimləri » Bəşər, insan və adam sözlərinin arasında olan fərq nədir?\nBəşər, insan və adam sözlərinin arasında olan fərq nədir?\nTarix: 7-03-2019, 10:44\n“Bəşər” sözünün lüğətdəki mənası “əşyanın dərisi, zahiri, cildi”dir.\n“İnsan” sözü “nisyan” sözündən götürülmüş və mənası “unutmaq” deməkdir. Həmçinin “ins” məsdərindən götürüldüyü üçün “ram olan”, “ülfət bağlayan”, “uyğunlaşan” mənasını da verir. Bu səbəbdən bəşər sözündən bir mərhələ yuxarıda qərar tutur.\n“Adam” sözü “udəm” sözündən götürülmüş və yeməyə və çörəyə əlavə olan şeylərə aid edilir ki, dadını gözəl etsin. Həmçinin “ailə başçısı, rəhbəri”, “əşyanın batini” mənasını da verir.\nOna görə də deyə bilərik ki, insanların arasından seçilmiş şəxslərə adam demək olar. Belə ki, adam – o insandır ki, təxminən kamala çatmışdır. Quran da adətən kamil insan haqqında danışan zaman, adam sözündən istifadə etmişdir.\nQuranda insanla adamın fərqi ondadır ki, Adəm – Allahın bəşər nəslinin ilk nümayəndəsi olan insan üçün seçdiyi xüsusi addır. Əbul-bəşərin, yəni bəşərin atasının Adəm adlandırılması ona görədir ki, Həzrət Adəm (ə) – Allahın xəlq etdiyi ilk insan olmuş və bütün insanların atasıdır.\nBəzi hədislər isə buyurur ki, Adəm ona görə belə adlandırılmışdır ki, yer üzündədir. Adəmin (ə) bədəni, Yer kürəsinin torpağından götürülmüşdür.\nİnsanın belə adlandırılması isə ona görədir ki, o, başqa insanlara tez uyğunlaşa və dil tapa bilir. Yəni, insan sözünün tərkibində ins məsdəri vardır ki, onun da mənası “yaxın olmaq”, “uyğunlaşmaq”dır.\nHəzrət Adəmin (ə) nəslindən əvvəl insanlar yaşamışdılarmı?\nİnsanların arasından Həzrət Adəmin (ə) seçilməsi\nMələklər hansı cəhətə görə insana səcdə etmişdilər?


Tarixdə 22 iyun İZİ: düşmənə qanudduran azərbaycanlılar - FOTOLAR\n13:03 22 İyun 2017\nBildiyiniz kimi, 22 iyun tarixi İkinci Dünya müharibəsinin başladığı gündür.\nPublika.az İkinci Dünya müharibəsində faşizm üzərində qələbədə Azərbaycanın rolunu qısa da olsa diqqətinizə çatdırır.\nBeləliklə, iyunun 22-də faşist Almaniyası Sovet İttifaqına hücum etdi. Sovet İttifaqının bütün xalqları, o cümlədən Azərbaycan xalqı Vətən uğrunda müharibəyə başladı.\nAzərbaycan əsgərləri 1941-ci ilin payızında Leninqrad şəhərinin müdafiəsi uğrunda döyüşlərdə ön cəbhədə dayanmış, bütün ölkə vətəndaşları ilə çiyin-çiyinə faşist ordusuna cəsarətlə müqavimət göstərmiş, əhalinin təhlükəsizliyini qorumuşlar. Təyyarəçi Hüseynnbala Əliyev Leninqradı düşmənin hava hücumundan qoruyarkən 17 ölümcül yara alsada, təyyarəsini yerə endirə bilmişdi göstərdiyi şücaətə görə ölümündən sonra o,döyüş ordeninə layiq görüldü.\nMoskva uğrunda döyüşlərin ən ağır günlərindən biri olan 8 dekabr 1941-ci ildə paytaxtın şimalında yerləşən Novqorod vilayətinin Pustinka kəndi yaxınlığında döyüşlərdə İsrafil Məmmədov komandir olduğu dəstənin 20 nəfər döyüşçüsü ilə 400 nəfərdən çox düşmən qüvvəsinin 9-10 saat ərzində aramsız hücumlarını dəf edərək mövqelərini daha da möhkəmləndirmişdi.\nAzərbaycanın 77-ci milli atıcı diviziyası müharibəyə 1941-ci ilin dekabrında 51-ci ordunun tərkibində Kerç-Feodosiya desant əməliyyatı ilə başladı.\n223-cü milli atıcı diviziyanın döyüş yolu 1942-ci ilin yayından Şimali Qafqazdan başlayaraq, Ukrayna və Moldaviyadan, Bolqarıstan, Yuqoslaviya və Macarıstandan Avstriyanın paytaxtı Vyanaya qədər uzanmışdı.\nTərkibi 90% azərbaycanlılardan ibarət olan 402-ci milli atıcı diviziya 44-cü ordu tərkibində Şimali Qafqazda Terek çayının sağ sahilində Qroznı- Mozdok istiqamətində ağır döyüşlərdə iştirak etmiş və bu döyüşlərdə fərqlənmişdi.\n1941—1945-ci illərdə qazanılmış qələbədə üç amil həlledici rol oynayıb. Onlardan biri Bakı neftinin Azərbaycanın cəbhəyə köməyidir. O vaxt Bakı ölkə neftinin 70 faizini verirdi.\nŞəxsi vəsaitlərdən müdafiə fonduna 15 kq. qızıl, 952 kq. gümüş, 320 mln. rubl verilib. Cəbhəyə 1,6 mln.-dan çox zəruri mal və 125 vaqon isti geyim göndərilib. Yalnız Leninqrad üçün 1942-ci ilin yayına qədər Bakı müəssisələri 2 vaqon qara kürü, 40 ton meyvə qurusu, 12 vaqon tomat-püre və şirə, qara ciyər ekstraktı, hematogen, jelatin və digər qida məhsulları, habelə medikamentlər və sarğı vasitələri göndərilib. Ölkə qospitallarında cəbhədə yaralanmış 440 min nəfər müalicə olunub.\n22 iyun dünya tarixinin ən kədərli səhifələrindən biri sayılır.\nXəbərin orijinal ünvanı: http://publika.az/news/maraqlitarix/203563.html\nTarixdə 22 iyun İZİ düşmənə qanudduran azərbaycanlılar FOTOLAR


Beyləqanda “Bilik günü” böyük təntənə ilə qeyd edildi. - Xəbərlər - BEYLƏQAN RAYON Icra Hakimiyyəti\nBeyləqanda “Bilik günü” böyük təntənə ilə qeyd edildi.\n16 sentyabr 2019-cu ildə Xalac kənd sakinləri ikiqat bayram sevinci yaşadılar. Belə ki, əsaslı təmirdən sonra məktəbin fəaliyyətə başlaması Bilik gününə təsadüf etdi.\nBilik günündə Beyləqan rayon İcra hakimiyyətinin başçısı cənab Asif Ağayev, Beyləqan rayon İcra Hakimiyyəti başçısının müavini Yeganə Məmmədova, Beyləqan rayon Təhsil Şöbəsinin rəhbərliyi və nümayəndələri, şəhid İbadət Ələşrəfov adına Xalac kənd tam orta məktəbin müəllimləri, şagirdləri, kənd sakinləri, valideynlər, mətbuat işçiləri iştirak edib. Əvvəlcə Beyləqan rayon İcra hakimiyyətinin başçısı Asif Ağayev tədbir iştirakçıları,Qarabağ döyüşlərində şəhid olmuş kənd sakinlərinin abidəsi önünə gül-çiçək dəstləri düzərək xatirələrini ehtiramla yad etdi.\nBeyləqan rayon İcra hakimiyyətinin başçısı cənab Asif Ağayev çıxış edərək əsası ümummilli lider Heydər Əliyev tərəfindən qoyulan təhsil islahatlarından, uğurlarından söz açıb. Bu gün də bu uğurların möhtərəm prezident cənab İlham Əliyev tərəfindən uğurla davam etdirilməsini vurğuladı. Azərbaycan Respublikasının birinci xanımı, Heydər Əliyev Fondunun prezidenti Mehriban Əliyevanın təhsil sahəsinə göstərdiyi diqqət və qayğını tədbir iştirakçılarının nəzərinə çatdırdı. Ölkəmizdə gedən quruculuq, abadlıq işlərinin Beyləqanda da uğurla davam etdirilməsindən bəhs edib, müəllimləri,şagirdləri, valideyinləri yeni dərs ilinin başlaması münasibətilə təbrik etdi.\nBeyləqan rayon Təhsil Şöbəsinin müdiri Tahir Həsənov, kənd bələdiyyəsinin sədri Məzahir Nazarov, ikinci qrup Qarabağ əlili Saleh Şixəliyev, kənd sakini İlqar Məmmədov çıxış edərək kənd sakinlərinə göstərilən diqqət və qayğıya görə dövlətimizin başçısı cənab İlham Əliyevə, Azərbaycan Respublikasının Birinci vitse-prezidenti, Heydər Əliyev Fondunun prezidenti Mehriban xanım Əliyevaya minnətdarlıqlarını bildirdilər.\nSonda məktəbin sinif otaqlarına, fənn kabinetlərinə baxış keçirildi.


İlham Əliyevin Aşqabad triumfu!\n29 Noyabr 2021 12:02 | 2 215\nRegional və beynəlxalq, həmçinin Avrasiya məkanında siyasi, strateji diplomatiyanın növbəti uğur tandemi\nAzərbaycan Prezidenti İlham Əliyevin Aşqabada - İqtisadi Əməkdaşlıq Təşkilatının XV Sammitində iştirak etməsi üçün Türkmənistanın paytaxtında rəsmi səfəri başa çatdı. Lakin bu səfərin bir sıra əhəmiyyətli məqamları nəinki postsovet ölkələrinin, eləcə də dünyanın diqqətini cəlb etdi. Hətta belə desək, Sammitin məkanı Türkmənistan olsa da, bütün diqqətlər Azərbaycana və onun Prezidentinə yönəlmişdi - torpaqlarını işğaldan azad edən qalib Sərkərdə, triumfal Lider kimi.\nBeləliklə, hazırda dünyanın bir sıra aparıcı ekspertləri İlham Əliyevin Aşqabaddakı görüşlərini və çıxışlarını şərh edərkən bir sıra detalların analizini aparır, maraqlı nəticələrə gəlirlər. Misal üçün, türkmən qazının İran üzərindən Azərbaycana nəql edilməsi ilə bağlı əldə edilən razılaşma bu qəbildəndir. Özü də nəqlin ölçüləri kifayət qədər böyükdür – ildə 1,5-dən 2 milyard kubametrə qədər.\nFərq üçün göstərə bilərik ki, Azərbaycan bu il Avropaya təxmini ölçülərə görə 5-5,5 milyard kubametr qaz nəql edəcək. Türkmənistan qazından isə Bakı, Tehran və Aşqabad, həmçinin Türkiyə ayrı-ayrılıqda öz səmərələrini götürəcəklər, söz yox ki, ödəyənlər də avropalılar olacaqlar.\nTürkmən qazının Bakıya gətirdiyi bonuslar - artıq Brüsseldə Azərbaycan borusu ilə axacaq türkmən mavi yanacağının qoxusu yayılmağa başlayıb\nBu razılaşma Azərbaycana münbit siyasi bonuslar da gətirəcək. Bir tərəfdən İkinci Qarabağ müharibəsindən sonra Qərbdən yönələn bəlli neqativlər, siyasətçilərin müsəlman Azərbaycana qarşı yaranan qeyri-standart baxışları neytrallaşdırılacaq, digər tərəfdən, Azərbaycan sübut edəcək ki, yalnız regional deyil, həm də beynəlxalq statusda onun yeri nə qədər önəmli və vacibdir.\nPrezident İlham Əliyevin Aşqabadda əldə etdiyi möhtəşəm triumfuna avropalı siyasətçi nəzərindən baxsaq, həm də belə bir mümkün ehtimallı qənaətə də gələ bilərik. Bildiyimiz kimi, bu günlərdə Rusiyanın dövlət başçısı Vladimir Putinin təşəbbüsü ilə Soçidə Azərbaycan və Ermənistan ölkə rəhbərlərinin görüşləri baş tutdu və buna qədərki müddətdə Qərbin məlum siyasi isteblişmenti yenə də bəlli davranışları ilə haqlı tərəf olan Bakıya sarı deyil, məğlubiyyəti ilə barışmaq istəməyən İrəvana sarı “yıxılır”, müəyyən mənalarda xristian klubu rollarını oynamağa davam edirdilər. Əbəs deyil ki, Soçi görüşündən əvvəl təyin olunmuş Brüssel görüşündə Bakının mövqeyinə əl verməyən davranışları bəri başdan ehtimal etmək olardı. Lakin Soçi görüşündə əldə eidlən ilkin razılaşmaların ardınca Aşqabaddakı Sammitdə imzalanan sənədlər Avropanın planlaşdırdığı siyasi gedişlərin üzərindən xətt çəkmiş oldu. Daha dəqiq desək, artıq Brüsseldə Azərbaycan borusu ilə axacaq türkmən mavi yanacağının qoxusu yayılmağa başlayıb və İrəvanın maraqları türkmən qazının yanında heçə endirilir. Beləliklə, qeyri-sağlam erməni “problemi” ikinci, hətta üçüncü dərəcəli arxa plana keçir, üstəlik, tədricən aradan götürülür.\nSöz yox ki, sözügedən bu və digər əhəmiyyətli məsələlərdə Türkmənistanın dövlət başçısı Qurbanqulu Berdimuhəmmədovun önəmli seçiminə və verilən qərarına da nəhəng təşəkkür düşür!\nTehranla Bakı arasında son vaxtlara qədər mövcud olan müəyyən narazılıqlara da son qoyulur – yeni münasibətlər erasına başlanılır\nDigər tərəfdən, burada regional və dünya miqyasında inkar edilə bilinməyən İranın rolunu qiymətləndirmək olar. İranın bu razılaşmadakı mövqeyi Tehranın Qərblə soyuq münasibətlərini necə deyərlər, isidə bilər. Və bu mənada, Bakının əhəmiyyətli strateji siyasi-iqtisadi rolu Tehranın yardımına çatır. Təbii ki, Tehranla Bakı arasında son vaxtlara qədər mövcud olan müəyyən narazılıqlara da son qoyulur. Eyni zamanda, 80 milyonluq əhalisi olan qonşusu ilə yeni münasibətlər erasına qədəm qoyur.\nƏlbəttə ki, Pakistanın qardaş və sadiq tərəfdaş ölkə olaraq özünü daim Azərbaycanın yanında görməsini, Azərbaycanın isə Pakistanla vahid mövqelər bölüşməsini də qeyd edilən uğurlar sıralamasına aid etmək lazımdır. O cümlədən, beynəlxalq tədbir və sammitlərdə Türkiyə-Azərbaycan-Pakistan üçtərəfli qardaşlıq rəmzi qeyd edilən faktorlarda özünü kifayət qədər tamamlamaqdadır.\nDaha bir mühüm faktor: Bakı türkmən qazının həcmi hesabına özünün beynəlxalq arenadakı enerji bazarındakı rolunu öz şətrləri ilə oynamaq şansını artırır.\nKTMT üzvü olan ölkələrin dövlət başçılarının İlham Əliyevi Qarabağ zəfəri ilə bağlı təbrik etmələri reallığı\nVə əlbəttə ki, Əliyev-Ərdoğan ritorikasının Zəngəzur dəhlizi faktorundakı vurğulanan ifadələri!\nMəhz bu ifadələr gəzən bəzi söz-söhbətlərə son qoymuş oldu. Yəni sübut edildi ki, Soçidəki görüş zamanı Putin və Əliyev Paşinyanı bu məsələdə dalana söykədilər və İrəvanın regionun iqtisadi imkanlarına mane olan inadkarlığı, müqaviməti sındırılıb. Aşqabad Sammitinin son nöqtəsini isə KTMT üzvü olan ölkə rəhbərlərinin Azərbaycan Prezidenti İlham Əliyevi Qarabağ müharibəsində qazandığı qələbəsi münasibəti ilə təbrik etmələri faktı qoydu – beləliklə, İlham Əliyevin Aşqabad Sammitindəki iştirakı onun regional və beynəlxalq, həmçinin Avrasiya məkanındakı siyasi və strateji diplomatiyasının növbəti uğur tandemi sırasında yer aldı.


Həbsxanada Babək Həsənova qarşı qeyri-insani rəftarın olduğunu bildirir\nEv Cəmiyyət Həbsxanada Babək Həsənova qarşı qeyri-insani rəftarın olduğunu bildirir\nAzərbaycan Xalq Cəbhəsi Partiyasının (AXCP) fəalı Babək Həsənov 6 saylı koloniyada qeyri-insani rəftara məruz qalır. Bu barədə onun qardaşı Cavid Həsənli ötən gün ona baş çəkdikdən sonra bildirib.\nXəbər verildiyi kimi, B.Həsənov 1 saylı Bakı Təcridxanasından 6 saylı koloniyaya köçürüldükdən sonra işgəncələrə məruz qalıb və karserə salınıb. Bu məlumatları yoxlamaq üçün onun qardaşı mayın 19-da koloniyaya gedib.\nKoloniyanın rəis müavini onu inandırmağa çalışıb ki, narahatlığa əsas yoxdur və işgəncələr barədə məlumatlar doğru deyil.\n“Belə olduğu halda, biz Babəklə görüş istədik ki, bu haqda onun özündən eşidək”, -C.Həsənli deyib.\nQardaşı bildirib ki, fiziki təzyiq olmayıb, amma qeyri-insani rəftar halları olub. Cavid Həsənlinin sözlərin görə, qardaşı deyib ki, koloniyaya gəldikdən 4 saat sonra onu karserə salıblar və iradəsinə zidd olaraq saçını kəsiblər. Halbuki, təcridxanadan gəldiyində saçı məhbuslar üçün nəzərdə tutulduğu kimi idi. Onun sözlərinə görə, məhbusu soyundurublar və alçaldıcı hərəkətlər ediblər.\n“Yoxlama bəhanəsilə Babəki soyundurublar və əlləri başının arxasında dayanmağa məcbur ediblər. Belə vəziyyətdə oturub-qalxmağa məcbur ediblər. O tabe olmadıqda operativ şöbənin rəisi onu işgəncə ilə hədələyib”,- C.Həsənli bildirib.\nSonra Babəki koloniyanın rəisi Məmməd Mahmudovun yanına aparıblar. O, məhbusu tanıyıb. B.Həsənov 2011-ci il 2 aprel mitinqində iştiraka görə bir il yarım müddətinə həbs olunmuşdu və o zaman M.Mahmudovun rəis olduğu 16 saylı koloniyada cəza çəkmişdi.\n“Koloniya rəisi ilə söhbətdən sonra Babəki yenidən operativ şöbə rəisinin yanına aparıblar. O, Babəki yarıtikilmiş binaya aparıb, orada onu daş parçalarını bir yerdən o biri yerə daşımağa məcbur ediblər. Ona bildiriblər ki, hər məhbus 4 kubik aparmalıdır. Babək deyib ki, onun onurğa problemi var və ikinci qrup Qarabağ müharibəsi əlilidir. Lakin onu döyüləcəyi ilə hədələyiblər və o tabe olmağa məcbur olub”, – məhbusun qardaşı deyib.\nÖz növbəsində Penitensiar Xidmət B.Həsənovun karserə salınmasını və onunla qeyri-insani rəftarı təkzib edib. İctimaiyyətlə əlaqələr şöbəsinin rəhbəri Mehman Sadıqovun sözlərinə görə, hər məhbus koloniyaya gəldiyində karantində saxlanılır. Bu müddətdə ona daxili qaydalar, məhbusların hüquqları və öhdəliklərini izah edirlər. Odur ki, B.Həsənovu karserdə yox, karantində saxlayıblar.\nSoyunma məsələsinə gəlincə, hər məhbus gəldiyində onu yoxlayırlar, şəxsi əşyalarına, saçının vəziyyətinin normaya uyğun olub-olmamasına baxırlar. Daş daşımağa gəlincə, daxili qaydalara görə, məhbusları abadlıq, təmizlik işlərinə cəlb edə bilərlər və burada qanunsuz heç nə yoxdur, Penitensiar Xidmətin nümayəndəsi bildirib.\nXatırladaq ki, Babək Həsənov ötən ilin mayında AXCP-nin qanunsuz maliyyələşdirilməsi işi üzrə həbs olunub. Məhkəmə onu üç il müddətə azadlıqdan məhrum edib.\nƏvvəlki məqalə‘Hakimiyyətin məhkəmə qanadı keçmiş korrupsiyalaşmış sistemin təsiri altındadır’\nNövbəti məqalədəProblemli kreditlərlə bağlı kompensasiyaların mayın 31-nə kimi ödəniləcəyi deyilir


19 Yanvar 2017, 12:40\nTəhsil sahəsində aparılan köklü islahatlara qiymət verməkdən ötrü, zənnimcə, peşəkar mütəxəssis olmağa ciddi ehtiyac yoxdu. Uzun illər ərzində formalaşmış mənfi stereotiplərin qısa müddətdə aradan qaldırılması, müasir təcrübədən qaynaqlanan yeniliklərin cəsarətli tətbiqi, müəllim şagird (tələbə) münasibətlərinin daha şəffaf prinsiplər üzərində qurulması və c. və i. təhsil sistemimizin mahiyyətini dəyişən kifayət qədər tutarlı faktlardır.\nHər belə faktla rastlaşarkən inam və şübhə içərisində vurnuxmağımız, təəccüb hissi keçirməyimiz də artıqgünümüzün danılmaz reallığına çevrilib. Təəssüf, Azərbaycan insanı vaxtilə külli miqdarda rüşvət hesabına "yoluna qoyulan” təhsil problemlərinin bu günşəffaf şəkildə həllinə inanmaqda çətinlik çəkir, rüşvət verməyə çalışır. Çünki zaman-zaman təhsilimizin üstünü qara bulud kimi alan neqativ hallar daha çox kütləviliyilə yaddaşımızda "at oynadır, meydan sulayır” və cəmiyyətin bir qism sadə nümayəndələrini hələ də öz təsiri altında saxlayır. Görünür, bu islahatları həyatımıza adi norma kimi etap etməkdən, fərdlərin korlanmış təsəvvürlərini "yumaqdan” ötrü hələ bir qədər də zamana ehtiyac olacaq. O üzdən prosesi sürətləndirmək üçün xüsusilə kütləvi informasiya vasitələrini Təhsil Nazirliyilə orta məxrəcdə birləşdirən ümummilli maraqlar tərəfimizdən daha çox qabardılmalı, mövqelər müəyyənləşdirilməli,hədəflər dəqiq koordinasiya olunmalıdır. Çünki bu maraqlar hər şeydən öncə informasiya daşıyıcılarının üzərinə düşən məsuliyyət hissini özündə ehtiva edir. Bəli, təhsili müasir tələblər səviyyəsində formalaşdırmaq Təhsil Nazirliyinin əsas vəzifəsidirsə, görülən işləri cəmiyyətə olduğu kimi təqdim etmək dəKİV nümayəndələrinin bölüşdüyü danılmazməsuliyyətdi.\nAncaq bəzən biz bu məsuliyyəti ya axıradək dərk etmirik, ya da şəxsi maraqlar naminə idarə olunan "tənqidə” qurban veriririk. İstər-istəməz sual yaranır: Cəmiyyətin inkişafı müəllim adının nüfuzu ilə birbaşa bağlıdırsa, bir sıra kütləvi informasiya vasitələri nümayəndələrinin təhsil müəssisəsilərinə qarşı kəskin aqressivliyi, görəsən, hansı tutarlıfaktlardan qaynaqlanır? Axı son illər bu sahədə aparılan islahatlar, həyata keçirilən zəruri tədbirlər ən böyük ali məktəblərimizdən tutmuş ən kiçik təhsil ocaqlarınadək, heç birindən təsirsiz ötüşməyib. Bunun qarşılığında, məsələn, bir qrup adamın jurnalist adı altında varvarcasına orta məktəbə "hücum" etməsini sinirmək çox çətindi. Ondan da çətini bu "jurnalist"lərin özlərini sovet dövrünün "obexees"ləri kimi aparmasına baxmaqdı. "Qılınc çəkib, at oynada-oynada" təhsil müəssisəsinə təpilən, müəllimləri şagirdlərinin gözü qarşısında açıq-aşkar aşağılamağa çalışan və bundan sanki həzz alan bu "peşəkarlara" baxanda, adamın yadına Eldar Mahmudov düşür, Həsən bəy Zərdabi yox!\nŞəmkirdə baş verən xoşagəlməz olaylarla bağlı bəzi media mənsublarının sərgilədiyi mövqe də, təəssüf, peşəkarlıqdan xəbər vermir. Bu məlumatların tam böyük əksəriyyətində analitik yanaşma tərzi, hadisəyə obyektiv qiymət vermək cəhdi, ən əsası, təhsilə dəstək hiss olunmur. Əlbəttə, orta məktəbdə belə bir hadisənin yaşanması ciddi narahatlıq doğurur və qəti yolverilməzdir. Amma hadisə ilə ilgili bir qism adamın faktları qəsdən şişirtməklə şou yaratmaq cəhdi və bu cəhdin arxasında dayanan təhlükəli məqamlar da diqqəti özünə az çəkmir.Yəni, insan amili, bioloji faktorlar qabardılmalı olduğu halda, hadisə cəmiyyətə ümumiləşmiş şəkildə təqdim olunur. Təhsil sisteminin geniş auditoriyasında tam məhdud sayda müəllimlərin qüsurlu xarakteri az qala böyük əksəriyyətə qarşı yönləndirilir. Bu cür informasiyaların yüz minlərlə şagird və tələbə tərəfindən oxunması sanki bir fakt olaraq unudulur. Nəticədə müəllim nüfuzu itir, müəllim adı ucuzlaşır. Öz işini vicdanla, namusla yerinə yetirən pedaqoqlarımız başını aşağı salmağa məcbur edilir.\nMən hələ bugünlərdə bəzi saytların 150 min müəllimin öz işini itirəcəyi barədə tirajladığı xəbərlər barədə danışmıram. Bu cür xəbərlər və onların daşıyıcıları əsl təhlükə və təxribat mənbəyidi. Sayı 4500 civarında olan orta ümumtəhsil məktəblərimizdə elə cəmi 150 min civarında da müəllim çalışırsa, bu kimi xəbərləri başqa necə dəyərləndirmək olar!\nBununla belə bir sıra təhsil ocaqlarında neqativ halların mövcudluğunu da heç kim inkar etmir. Bəzi məktəb rəhbərləri şagirdlərdən pul yığmaq mərəzindən hələ də əl çəkməyib. Dərsliklərimizdəki ciddi qüsurlar aradan qaldırılmayıb, dərs yükü normadan artıqdı və s.\nBəli, fakt – daşlaşmış həqiqətdi. Onu dekarativ düşüncə tərzilə kölgə altına salmaq, danmaq mümkün deyil. Bugünlərdə Bakı şəhərindəkiorta məktəblərdən birinə işə qəbul olunmuş keçmiş zabit dostumuzun öz tanışları ilə qızğın mübahisəsisini hələ də unuda bilmirəm. Ətrafındakılara şəffaf şəkildə, müsabiqə yolu ilə müəllim təyin olunduğunu sübut etməkdən ötrü dəridən qabıqdan çıxan cəbhə dostum sanki 90-cı illərin əvvəlində olduğu kimi, yenidən "döyüşə atılmışdı”.Öz övladının bir ali təhsil müəssisəsindən digərinə köçürülməsini istəyən, bu məqsədlə ona-buna rüşvət təklif edən və hər dəfəümidsiz geri dönən jurnalist həmkarımızın sonradan bu işin qanun çərçivəsində həllinə necə təəccübləndiyini unutmaq da çətindi. O həmkarımız dünən cibinə on beş min manat pul qoyub qapı-qapı düşməkdənsə, bu haqda işlədiyi media məkanında on beş cümləlik bir məqalə yazsaydı, dünya dağılmazdı ki! Amma yazmadı! Niyə? Çünki biz öz zəkamızla yalnız bu nöqtəyədək addımlaya bilirik. Görülən işi cəmiyyətə çatdırmaq, aparıcı təhsil mütəxəssislərinin zəhmətinə qiymət vermək isə heç ağlımızın ucundan keçmir. Yaxın qohumlarımdan birinin İqtisad Universitetilə bağlı danışdıqlarını da yaddaşımda dərin izlər buraxan təhsil hadisəsi kimi dəyərləndirirəm. Burada tələbələrin mütəxəssiskimi yetişməsi üçün son illər münbit şəraitin yaradıldığını bildirən qohumum oğlunun bütün imtahanlardan öz "başı” ilə keçdiyini fəxrlə danışa-danışa əməlli-başlı kövrəlmişdi. Eyni sözləri Dövlət Neft və Sənaye Universiteti haqqında da ürəklə demək mümkündü.\nAncaq bütün bunlar təhsil islahatlarını əhatə edən əsas uğurlu nəticələrin hamısı deyil. Təkcə ötən il yeni tədris mövsümünün başlangıcından bütün rayon və şəhərlərimizin ümumtəhsil məktəblərində təqribən 76 min nəfəri əhatə edən 5 yaşlı uşaqların dövlət hesabına məktəbəhazırlıq təhsilinə başlanılıb. Məktəb direktorlarının, müəllimlərin işə qəbulu yeni qaydalara uyğun olaraq müsabiqə yolu ilə reallaşdırılıb. Yüz iyirmi dörd məktəbdə təhsilin təmayüllər üzrə ixtisaslaşdırılması, təhsilalanların ali təhsil müəssisələrindən köçürülməsinin, yaxud bir ixtisasdan digərinə dəyişdirilməsinin elektron qaydada icrası, "ASAN” peşə layihəsi çərçivəsində 4 mindən çox şagirdin ilk peşə-ixtisas müəssisələrinə qəbul olunması, müəllimlərin diaqnostik qiymətləndirilməsi və s. və i. ağır zəhmət bahasına təhsil sisteminə tətbiq edilən, şəffaflığa, bacarıqlı kadrların seçilməsinə təminat verən danılmaz təhsil yeniliklərdəndir.\nİndi kimi dindirirsənsə, qazandığı uğurlara görə ilk növbədə müəllimlərinə minnətdar olduğunu etiraf edir. Müəllim adı, müəllim nüfuzu həyatımızın ayrılmaz bir parçası, yaşam fəlsəfəmizin təməl sütunudur. Onu qorumaq gələcəyimizi qorumaq deməkdi. Gələcəyimiz isə bu gün parta arxasında əyləşən övladlarımızdı. Övladlarımızda müəllim adına hörmət hissi formalaşdıraq, təhsilimizə dayaq duraq ki, açılan hər sabahımızın müjdəçisi günəş olsun...


“Rayonları bir-bir azad edəcəyik” – Məmmədyarov – Səhifə 161101 – Yenicag.Az\nAna Səhifə Siyasət “Rayonları bir-bir azad edəcəyik” – Məmmədyarov\n"Rayonları bir-bir azad edəcəyik" - Məmmədyarov\nYeni Çağ Media Qrupu – Yanvar 31, 2017 - 12:49\n“Heç şübhə etmirəm ki, işğal olmuş rayonları bir-bir azad edəcəyik”.\nBunu Azərbaycan xarici işlər naziri Elmar Məmmədyarov Cəbrayıl rayonunun Cocuq Mərcanlı kəndinin bərpasına beynəlxalq təşkilatların cəlb olunması məsələsinə münasibət bildirərkən deyib.\nO bildirib ki, bu, birinci addımdır: “Amma gec-tez məsələsi var. Beynəlxalq təşkilatlarla danışıqlar gedir. Bu bir günlük proses deyil. Gərək təqdim edəsən, cəlb edəsən. İlk növbədə Azərbaycan hökuməti edəcək. Amma beynəlxalq təşkilatlarla təmaslar davam edir. Gərək yollar, su ilə bağlı arayışlar təqdim edilsin”.\nNazir BMT-nin Dağlıq Qarabağ münaqişəsi ilə bağlı 4 qətnaməsinin mövcud olduğunu xatırladıb.\n“Bu qətnamələr xahiş etmir, işğal olunmuş ərazilərin azad olunmasını tələb edir. Lakin digər münaqişələrlə bağlı qətnamələr dərhal icra olunduğu halda, bu qətnamələr yerinə yetirilmir. Bu qətnamələr müddətli deyil. Biz onlara istinad edirik”, – deyə E. Məmmədyarov qeyd edib.


Tədqiqatyönümlü universitet olmağı hədəfləyən Azərbaycan Dövlət İqtisad Universitetində (UNEC) Aziz Sancar adına "Qida təhlükəsizliyi laboratoriyası", "Ekonofizika Tədqiqat Mərkəzi", "Bilik İqtisadiyyatı UNEC Tədqiqat Mərkəzi" və "Kiçik və Orta Biznesin İnkişafı Mərkəzi"nin yaradılması barədə qərar qəbul olunub.\nNobel mükafatı laureatı Aziz Sancar adına Qida təhlükəsizliyi laboratoriyası "Qida məhsullarının texnologiyası" kafedrasının nəzdində fəaliyyət göstərəcək. Laboratoriyada müvafiq istiqamət üzrə elmi-praktiki araşdırmalar aparılacaq, qida məhsullarının müvafiq standartlara uyğunluğu, qida sahəsində normativ-hüquqi akt layihələrinin işlənilib hazırlanması, qida məhsullarının keyfiyyət göstəriciləri üzrə laboratoriya analizi və sair həyata keçiriləcək. Aziz Sancar adına Qida təhlükəsizliyi laboratoriyada qida məhsullarının texnologiyası sahəsində mütəxəssislərin hazırlanması məqsədi ilə təlim və tədris, təcrübə və stajirovkalar, elmi-praktiki konfranslar, simpoziumlar, seminarlar, görüşlər təşkil olunacaq.\nEkonofizika Tədqiqat Mərkəzində yeni elm sahəsi olan ekonofizikanın tədqiq edilməsi ilə yanaşı, müasir iqtisadiyyatın və sosiologiyanın aktual məsələləri, o cümlədən, iqtisadi proseslərin inkişaf proqnozu təhlil ediləcək. Mərkəzə tanınmış alim, professor Şahlar Əsgərov rəhbərlik edəcək.\nUNEC ilə Kiçik və Orta Biznesin İnkişafı Agentliyinin (KOBİA) birgə təşkilatçılığı ilə yaradılan Kiçik və Orta Biznesin İnkişafı Mərkəzi isə Beynəlxalq Magistratura və Doktorantura Mərkəzinin nəzdində fəaliyyət göstərəcək.\nMərkəzin əsasnaməsi Təhsil və Elm haqqında qanunlar, Nazirlər Kabineti, Təhsil Nazirliyinin aidiyyəti normativ-hüquqi aktları, Kiçik və Orta Biznesin İnkişaf Agentliyinin əsasnaməsi, Azərbaycan Dövlət İqtisad Universitetinin rəhbərliyinin və Elmi Şurasının qərarları əsasında hazırlanıb. KOBİA-ya dəstək məqsədilə yaradılan mərkəzdə gənc mütəxəssis və tələbələrin könüllü olaraq sahibkarlığa təşviqi, KOBİA-nın inkişafı istiqamətində elmi-tədqiqat və innovasiyaların tətbiqinin genişləndirilməsi, startap və biznes inkubator ideyalarının reallaşdırılması istiqamətində tədbirlərin həyata keçirilməsi, o cümlədən, müvafiq dövlət və özəl maliyyə institutlarına birgə təkliflərin verilməsi nəzərdə tutulub.\nMərkəz həmçinin, qrant layihələrində iştirak etmək və qanunla qadağan edilməyən digər vəsaitlərin əldə olunması məqsədilə maliyyə resurslarının cəlb olunması istiqamətində birgə fəaliyyət göstərmək, müvafiq dövlət və özəl maliyyə institutlarına birgə təkliflər vermək hüququna malikdir.\nAzərbaycan Dövlət İqtisad Universitetinin (UNEC) rektoru, iqtisad elmləri doktoru, professor Ədalət Muradov deyir ki, əsas məqsədlərdən biri UNEC-i elm, tədqiqat mərkəzinə çevirməkdir: "Biz Azərbaycan Dövlət İqtisad Universitetini tədqiqat universitetinə transformasiya etmək istəyirik. Bu istiqamətdə mühüm addımlar atılıb, xeyli işlər görülüb. Bununla bağlı UNEC-də 22 tədqiqat mərkəzi, Gənc Alimlər Şurası, UNEC Tədqiqat Fondu, Elmi Fəaliyyətin Təşkili və İdarəedilməsi Departamenti yaradılıb. Həyata keçirilən stimullaşdırıcı tədbirlər çərçivəsində UNEC-in professor-müəllim heyətinin "Web of Science" bazasına daxil edilən elmi əsərlərinin sayında da ciddi artım qeydə alınıb. Belə ki, ali təhsil müəssisəsinin 1991-2018-ci illərdə "Web of Science" bazasına daxil edilən elmi əsərlərinin, təxminən, 56%-i son 3 ilin payına düşür. Beynəlxalq səviyyəli universitet olmaq istiqamətində məqsədyönlü addımlar atan UNEC dünyanın ən böyük elektron elmi-analitik informasiya bazası olan "Clarivate Analytics" (əvvəlki adı "Thomson Reuters") şirkətinin mükafatına layiq görülüb. Müəllim heyətinin nüfuzlu elmi jurnallarda nəşrlərinin sayının ilbəil artmasına və dünya elm məkanına uğurla inteqrasiyasına görə "Clarivate Analytics" şirkətinin "Web of Science Awards-2018" və "Most progressive universities in Web of Science for the last 3 years" mükafatlarını qazanıb. UNEC-də "Clarivate Analytics" şirkəti ilə əməkdaşlıq çərçivəsində birgə beynəlxalq konfrans və təlimlər keçirilib. MDB məkanı ölkələrində ilk dəfə olaraq UNEC-də elmmetriya haqqında biliklərin sistemləşdirildiyi "Elmmetriya üzrə vəsait: Elm və texnologiyaların inkişaf indikatorları" kitabı tərcümə edilərək çap olunub. Bu istiqamətdə görülən işləri daha da aktivləşdirmək məqsədi ilə UNEC-də beynəlxalq beyin mərkəzinin yaradılması nəzərdə tutulub".\nProfessor Şahlar Əsgərov deyir ki, müasir dövrdə fənlər və sahələrarası elmlər daha çox diqqəti cəlb edir. Professor, son zamanlar fizika ilə iqtisadiyyatın birləşməsində oxşar proseslərin getdiyini və bunun nəticəsində yeni bir elmin - ekonofizikanın yarandığını deyir. Onun sözlərinə görə, ekonofizika yeni elm sahəsi kimi 1995-ci ildə ABŞ-da yaranıb və iqtisadi nəzəriyyənin bir istiqaməti hesab edilib. Ekonofizikanın əsas məğzi iqtisadi proseslərə fizikanın qanunları əsasında bir yanaşma formasıdır: "Bu elm sahəsinin dərindən öyrənilməsi və tədqiqi edilməsi üçün UNEC-də "Ekonofizika Tədqiqat Mərkəzi" yaradılıb. Əminəm ki, mərkəzdə yeni elm sahəsi olan ekonofizika dərindən tədqiq ediləcək". Ş.Əsgərov deyir ki, UNEC-də yenilənmə, dünya təhsilinə və iqtisadi sistemə inteqrasiya sürətlə gedir: "Bu gün UNEC-də tətbiq olunan yeniliklər universiteti dünyanın aparıcı ali təhsil müəssisələri ilə rəqabət apara bilən bir təhsil ocağına çevirib".\nFəlsəfə üzrə fəlsəfə doktoru, XXI Əsr Təhsil Mərkəzi İctimai Birliyinin sədri Etibar Əliyevin dediyinə görə, UNEC üzərinə düşən missiyasını layiqli şəkildə yerinə yetirmək və müəyyən etdiyi vizyonunu reallığa çevirmək məqsədlə uğurla irəliləyir: "Bu gün Azərbaycan Dövlət İqtisad Universiteti Prezident İlham Əliyevin təsdiq etdiyi "Azərbaycan Respublikasında təhsilin inkişafı üzrə Dövlət Strategiyası"na uyğun, davamlı olaraq, yeni layihələrlə çıxış edir. UNEC artıq dünyanın elm müzakirə mərkəzinə çevrilib. Regionun elmi müzakirə mərkəzinə çevrilən UNEC dünyanın nüfuzlu universitetlərinin nümayəndələrini, Nobel mükafatçılarını, elm adamlarını, iqtisadçılarını bir araya toplayan, beynəlxalq konfranslara ev sahibliyi edə bilən universitet statusuna malikdir. UNEC-in professorlarının elmi nəşrləri "Thomson Reuters" kimi nüfuzlu beynəlxalq informasiya agentliklərində dərc olunur. Universitetdə fundamental meqafakültələr fəaliyyət göstərir".\nE.Əliyevin dediyinə görə, bu ali məktəb qarşıya qoyulan əsas məqsədə, nüfuzlu tədqiqat universiteti kimi təşəkkül tapmağa doğru uğurla irəliləyir: "Azərbaycan Dövlət iqtisad Universiteti strateji hədəflərinə doğru inamla irəliləyir. 2030-cu ilə qədər fəaliyyət istiqamətləri və uğur modelini özündə əks etdirən "UNEC-100" İnkişaf Strategiyasında UNEC-in missiyası, gələcəyə baxışı və dəyərləri yer alıb. Strategiyaya əsasən, UNEC-in missiyası ölkəsi və insanlıq naminə universal dəyərlərə əsaslanaraq, yüksək keyfiyyətli tədqiqatlar aparmaq, təhsil vermək və sosial xidmətlər göstərməkdir. Regionun ən böyük iqtisadyönümlü ali təhsil müəssisəsinin gələcəyə baxışı isə 100 yaşında dünyanın ən yaxşı 500 universitetindən birinə çevrilməkdir".


"Olimpiakos"un futbolçusu hərəkətinə görə Namiq Ələsgərovdan üzr istədi - Azinforum.az İnformasiya Portalı\nAna səhifə / İdman / “Olimpiakos”un futbolçusu hərəkətinə görə Namiq Ələsgərovdan üzr istədi\nÇempionlar Liqasının ikinci təsnifat mərhələsinin ilk görüşləri çərçivəsində Yunanıstanda “Neftçi”nin futbolçusu Namiq Ələsgərovu ağır zədələyən “Olimpiakos”un üzvü Məhəmməd Kamara üzr istəyib.\nQaynarinfo xəbər verir ki, 24 yaşlı oyunçu bununla bağlı şəxsi İnstaqram səhifəsində paylaşım edib. O, səhifəsində yerləşdirdiyi fotonun üzərinə “Dünənki hərəkətə görə bağışla, qardaşım. Ümid edirəm, hər şey qaydasındadır” şərhini yazıb.\n“Olimpiakos” – “Neftçi” (1:0) matçının 43-cü dəqiqəsində Kamaranın kobud hərəkətindən sonra Ələsgərov ciddi zədə alaraq meydanı tərk etmişdi. Çənəsində və burnunda sınıqlar aşkar edilən 26 yaşlı futbolçumuzun əməliyyat olunacağı açıqlanıb.Səbuhi Həsənov\nÖncəki Əbülfəs Qarayevin həyat yoldaşı: “Heç maraqlanmıram da”\nNövbəti Azərbaycanda COVİD-19: yoluxma kəskin artdı


REKORD.AZ | İDMAN - XƏBƏR SAYTI Azad Kərimov: “Bu, bizə böyük bir dərs oldu”...\nAzad Kərimov: “Bu, bizə böyük bir dərs oldu”\nTarix: 31.01.17 19:01 Yazar: Oxunub: 236 dəfə\nRekord.az xəbər verir ki, bu sözlər “Kəpəz”in əsas komandasının üzvü Azad Kərimova məxsusdur. Gənc müdafiəçi Topaz Premyer Liqasının XV turu çərçivəsində “İnter”ə məğlubiyyət haqda danışarkən belə deyib.\nÇempionatın XVI turunda “Kəpəz” doğma meydanda “Zirə”ni qəbul edəcək. Arxa xətt oyunçusu 2017-ci ilin ilk ev oyununda azarkeşləri sevindirəcəklərinə inandığını bildirib: “Məğlubiyyətdən nəticə çıxarmışıq. Ona görə də “Zirə” ilə oyuna ciddi hazırlaşırıq. Qələbə qazanmaqla yenilgini unutdurmaq istəyirik. Bu gün məşqdən öncə klubun Müşahidə Şurasının üzvü Mikayıl Nərimanoğlu da bizimlə görüşüb, komandaya dəstək oldu. O, oyunla bağlı fikirlərini bildirib, müvafiq tapşırıqlarını verdi. Azarkeşlərimiz də bizdən ancaq qələbə gözləyir. Bunu yaxşı başa düşürük. İnşallah, oyunun hesabı da arzuladığımız kimi olar”.